ระเบียบกรมวิชาการเกษตรระเบียบกรมวิชาการเกษตรว่าด้วยหลักเกณฑ์การพิจารณาพันธุ์รับรองพันธุ์แนะนำพ.ศ. ๒๕๖๐ โดยที่เป็นการสมควรปรับปรุงระเบียบกรมวิชาการเกษตรว่าด้วยหลักเกณฑ์การพิจารณาพันธุ์รับรอง พันธุ์แนะนำ พ.ศ. ๒๕๕๓ ฉบับลงวันที่ ๙กรกฎาคม ๒๕๕๓ ให้มีมาตรฐานเป็นที่เชื่อถือ สอดคล้องกับพระราชบัญญัติพันธุ์พืช พ.ศ.๒๕๑๘ และที่แก้ไขเพิ่มเติม และแก้ไขปัญหาเรื่องชื่อพันธุ์พืชอาศัยอำนาจตามความในมาตรา ๓๒แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ ๕) พ.ศ. ๒๕๔๕ ประกอบกับข้อ ๒ (๒) แห่งกฎกระทรวงแบ่งส่วนราชการกรมวิชาการเกษตรกระทรวงเกษตรและสหกรณ์ พ.ศ. ๒๕๕๗ออกตามความในพระราชบัญญัติระเบียบบริหารราชการแผ่นดิน พ.ศ. ๒๕๓๔ ประกอบมติคณะกรรมการวิจัยปรับปรุงพันธุ์พืชอธิบดีกรมวิชาการเกษตรจึงวางระเบียบไว้ดังนี้ข้อ ๑ ระเบียบนี้เรียกว่า ระเบียบกรมวิชาการเกษตร ว่าด้วยหลักเกณฑ์การพิจารณาพันธุ์รับรองพันธุ์แนะนำ พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมวิชาการเกษตร ว่าด้วยหลักเกณฑ์การพิจารณาพันธุ์รับรองพันธุ์แนะนำ พ.ศ. ๒๕๕๓ข้อ ๔ ในระเบียบนี้พันธุ์รับรอง หมายถึงพันธุ์พืช พันธุ์เห็ด พันธุ์ผึ้ง พันธุ์ไรโซเบียมและจุลินทรีย์อื่นที่ผ่านการพัฒนาหรือปรับปรุงพันธุ์หรือทดสอบตามขั้นตอนทางวิชาการ มีข้อมูลทางวิชาการสนับสนุน ลักษณะเด่นชัดเจนทั้งด้านผลผลิตและคุณภาพ เหมาะกับการนำไปใช้ประโยชน์และผ่านการพิจารณาเพื่อเห็นชอบจากกรมวิชาการเกษตร ให้การรับรองเป็นพันธุ์รับรองพันธุ์แนะนำ หมายถึง พันธุ์พืช พันธุ์เห็ด พันธุ์ผึ้ง พันธุ์ไรโซเบียมและจุลินทรีย์อื่นที่เป็นพันธุ์พืชพื้นเมืองหรือพันธุ์ที่มาจากแหล่งอื่นมีการใช้กันทั่วไปรวมทั้งพันธุ์ที่มีการพัฒนา หรือปรับปรุงพันธุ์ตามขั้นตอนทางวิชาการมีข้อมูลสนับสนุนพอสมควร มีลักษณะดีที่เหมาะสมกับการนำไปใช้ประโยชน์และผ่านการพิจารณาเห็นชอบจากกรมวิชาการเกษตร ให้การรับรองเป็นพันธุ์แนะนำข้อ ๕ หน่วยงานในกรมวิชาการเกษตร หน่วยงานอื่นทั้งภาครัฐ ภาคเอกชน หรือบุคคลที่ประสงค์จะเสนอพันธุ์พืชให้กรมวิชาการเกษตรพิจารณาเป็นพันธุ์รับรองพันธุ์แนะนำ ให้ติดต่อและยื่นความจำนงได้ที่ กองแผนงานและวิชาการ กรมวิชาการเกษตรกระทรวงเกษตรและสหกรณ์เพื่อขอรับคู่มือคำแนะนำการจัดทำเอกสารประกอบการเสนอพันธุ์พืชเป็นพันธุ์รับรองพันธุ์แนะนำ และจะต้องส่งเอกสารพร้อมข้อมูลรายละเอียดตามที่กำหนดในคู่มือคำแนะนำฯเพื่อประกอบการพิจารณาของคณะกรรมการฯ กรมวิชาการเกษตรข้อ ๖ คุณสมบัติของพันธุ์ที่จะเสนอให้พิจารณาเป็นพันธุ์รับรองพันธุ์แนะนำ ของกรมวิชาการเกษตรดังนี้๖.๑ พันธุ์รับรอง๖.๑.๑ เป็นพันธุ์พืชพื้นเมืองหรือพันธุ์ที่นำเข้าจากต่างประเทศ มีการศึกษา แนะนำตรวจสอบหรือทดสอบทางวิชาการมีข้อมูลพร้อมสนับสนุนว่าเป็นพันธุ์ดีที่เผยแพร่ให้เกษตรกรปลูกหรือเป็นพันธุ์ที่ปลูกกันอย่างแพร่หลายในท้องถิ่น๖.๑.๒ เป็นพันธุ์ใหม่ที่มีการเปลี่ยนแปลงทางพันธุกรรมโดยการผสมพันธุ์หรือการทำให้มีพันธุกรรมใหม่ด้วยวิธีใดก็ตามตามขั้นตอนทางวิชาการและผ่านการคัดเลือกหรือทดสอบศักยภาพในด้านผลผลิตและลักษณะทางคุณภาพตลอดจนความเหมาะสมกับสภาพแวดล้อม๖.๒ พันธุ์แนะนำ๖.๒.๑ เป็นพันธุ์พื้นเมืองหรือพันธุ์ที่นำมาจากแหล่งอื่นสามารถนำมาพัฒนาเป็นพันธุ์ใหม่ได้ และมีความนิยมสูงในท้องถิ่น๖.๒.๒เป็นพันธุ์ใหม่ที่มีการเปลี่ยนแปลงทางพันธุกรรมโดยการผสมพันธุ์หรือการทำให้มีพันธุกรรมใหม่ด้วยวิธีใดก็ตามเพื่อให้ได้พันธุ์บริสุทธิ์ตามความต้องการของเกษตรกรมีข้อมูลสนับสนุนพอสมควรมีลักษณะที่เหมาะสมกับการนำไปใช้ประโยชน์ข้อ ๗ ขั้นตอนการพิจารณาพันธุ์พืช๗.๑ผ่านการตรวจสอบและพิจารณารายละเอียดข้อมูลทางวิชาการจากคณะกรรมการวิจัยของหน่วยงานที่เกี่ยวข้องกับพืชชนิดนั้น๗.๒ผ่านการพิจารณากลั่นกรองจากคณะอนุกรรมการวิจัยปรับปรุงพันธุ์พืชกรมวิชาการเกษตร๗.๓ผ่านการพิจารณารับรองพันธุ์และรับรองชื่อพันธุ์จากคณะกรรมการวิจัยปรับปรุงพันธุ์พืชกรมวิชาการเกษตร๗.๔ คณะกรรมการบริหารกรมวิชาการเกษตร มีมติรับทราบเป็นพันธุ์รับรอง/พันธุ์แนะนำข้อ ๘ เมื่อได้รับการรับรองเป็นพันธุ์รับรองพันธุ์แนะนำแล้ว สามารถยื่นขอหนังสือรับรองพันธุ์พืชขึ้นทะเบียนหนังสือรับรองพันธุ์พืชรับรองตามพระราชบัญญัติพันธุ์พืช พ.ศ. ๒๕๑๘ และที่แก้ไขเพิ่มเติมณ สำนักคุ้มครองพันธุ์พืช กรมวิชาการเกษตร กระทรวงเกษตรและสหกรณ์ประกาศ ณ วันที่ ๖ มิถุนายน พ.ศ. ๒๕๖๐สุวิทย์ ชัยเกียรติยศอธิบดีกรมวิชาการเกษตรปุณิกา/อัญชลี/จัดทำ๒๙ มิถุนายน๒๕๖๐นุสรา/ตรวจ๒๖ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๑ ง/หน้า ๑๓/๒๘ มิถุนายน ๒๕๖๐